# Blind Willie McTell

### Wikipedia

Blind Willie McTell (oik. William Samuel McTear, s. 5. toukokuuta, 1901 (Georgian Thomsonissa - k. 15. elokuuta, 1959, Georgian Milledgevillessä) oli amerikkalainen blues-laulaja, lauluntekijä ja kitaristi.

McTell oli jo syntyessään menettänyt näön toisesta silmästään, ja tuli kokonaan sokeaksi lapsuutensa loppupuolella. Hän kuitenkin oppi lukemaan sokeiden kirjotusta. Musiikillisia lahjoja McTell osoitti jo varhaisesta iästä ja oppi kitaransoittotaidon nuorella iällä. Hänen instrumentikseen vakiintui myöhemmin 12-kielinen kitara. Isä jätti perheen, kun McTell oli vielä nuori, ja äiti kuoli 1920-luvulla. McTellistä tuli kiertelevä muusikko. Levytysura alkoi Atlantassa Victor Records -yhtiölle vuonna 1927.

Ennen toista maailmansotaa McTell matkusteli laajalti ja esiintyi joka paikassa. Musiikissaan hän yhdisti Mississippin alueen delta bluesia ja itärannikon tyyliä. McTell jatkoi levytysuraansa useilla eri merkeillä. Hän levytti esimerkiksi valtion arkistoihin kansanmusiikkia tallentaneelle Alan Lomaxille vuonna 1940 ja myöhemmin Atlanticille ja Regal Recordsille. Viimeiset levytykset nauhoitti erään levykaupan omistaja vuonna 1956. McTell pysytteli Atlantassa, mutta hänen terveytensä huononi ennen kaikkea diabeteksen takia, ja hän kuoli sairauskohtaukseen vuonna 1959.

Nykyään McTell on laajalti arvostettu artisti. Hänen kuuluisimpiin kuuluvan kappaleen, "Statesboro Blues", on coveroinut myöhemmin esimerkiksi Taj Mahal ja Allman Brothers Band. Bob Dylan on levyttänyt McTellin kappaleen "Broke Down Engine Blues" ja hän on myös tehnyt McTellista kertovan kappaleen nimeltä "Blind Willie McTell", käyttäen "St. James Infirmary Blues" -nimisen yhdysvaltalaisen kansanlaulun melodiaa. McTellin syntymäpaikassa, Georgian Thomsonissa, järjestetään nykyään vuotuinen blues-festivaali hänen kunniakseen.

Haettu osoitteesta http://fi.wikipedia.org../../../b/l/i/Blind_Willie_McTell_a466.html

Luokat: Yhdysvaltalaiset laulajat | Yhdysvaltalaiset bluesmuusikot | Yhdysvaltalaiset kitaristit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Français